יוהו (נהר)

נהר יוהו (באנגלית: Yoho River) הוא יובל של נהר קיקינג הורס, המצוי כולו בשטח הפארק הלאומי יוהו, בהרי הרוקי הקנדיים, בפרובינציית קולומביה הבריטית שבקנדה.

מהלך הנהר 
מוצאו של הנהר בקרחון יוהו, בקצהו הצפונית של הפארק הלאומי יוהו, והוא זורם דרומה עד שהוא נשפך אל נהר קיקינג הורס, צפונית מזרחית לעיירה פילד. ב-5.8 הקילומטרים הראשונים של מהלכו זורמים אל נהר יוהו היובלים: נחל וייבס (Waves Creek), נחל טווין פולז (Twin Falls Creek - נחל המפלים התאומים), נחל פיירי (Fairy Creek) ונהר יוהו הקטן. נהר יוהו זורם דרומה 4.4 קילומטרים ואז מתאחד עם הנחל הזורם ממפלי טאקאקו. ממפגש זה זורם נהר יוהו דרומה 7.8 קילומטרים נוספים, ונשפך אל נהר קיקינג הורס, בנקודה שגובהה 1,325 מטרים מעל פני הים; נקודה זו נקראת "נקודת מפגש הנהרות".

קישורים חיצוניים
 נהר יוהו באתר ממשלת קולומביה הבריטית

הערות שוליים

קולומביה הבריטית: נהרות
הפארק הלאומי יוהו